26 Januarie 2019 | Maroela Media
Alles vir Saterdag 26 Januarie 2019
Suné van Heerden · 26 Januarie 2019
Twee verdagtes is in hegtenis geneem in verband met die moord op Marks Rambau (48), adjunkdirekteur van Limpopo se departement van vervoer.
Limpopo Marks Rambau
Daar is nog geen teken van ŉ visserman wat Vrydagoggend vroeg van ŉ vissersboot naby Waenhuiskrans in die Wes-Kaap geval het nie.
Sewe persone is Saterdagoggend dood toe ŉ taxi en ŉ vragmotor op die D2296-pad tussen KaNyamazane en Mbombela (Nelspruit) in Mpumalanga gebots het.
Maroela-redaksie · 26 Januarie 2019
Die inhegtenisnemings volg ná die Valke se eenheid vir ernstige handelsmisdade ondersoek ingestel het oor bewerings van wanbesteding van geld wat die VSA geskenk het.
Omdat God aan die kant van die regverdiges is, sal daar niks kom van julle planne teen die hulpelose nie. (Psalm 14:5-6) [Video] Sjef Snoekie laat die potte sing met resepteboek | Maroela Media
Foto: Facebook/Sjef Snoekie
Sjef Snoekie, skepper van die splinternuwe resepteboek, Laat die potte sing, het by Maroela Media kom kuier om oor haar liefde vir kook te gesels.
“Ek was op universiteit ’n Puk gewees en daar in die koshuis was dit tradisie dat jy nie dieselfde naam as jou senior mag hê nie. Daar was toe ŉ senior met die naam Marlise, en omdat ek sulke krulhare het, het hulle toe besluit my naam is Snoekie.”
Marlise het eers ongeveer tien jaar gelede, nadat sy Frankryk besoek het, ordentlik aan die kook gegaan en begin nalees oor kos. “Ek het voorheen van kook gehou, maar kon dit nooit regtig uitleef op universiteit nie omdat ’n mens maar op ŉ armmansbegroting leef. In my ma-hulle se huis wou my ma nie regtig hê ons moet in haar kombuis eksperimenteer nie – sy het gesê ons gaan net mors,” skerts sy.
Sy het ŉ deeltydse sjefkursus gedoen terwyl sy by die koerant gewerk het, en toe besluit om dit met ŉ internskap in Amerika op te volg. “Ek het vir ŉ jaar by die Marriott Marquis-hotel in Atlanta, Georgia, onder sjef Alexander Busch, gewerk. Dit was ongelooflik!”
Dit wil voorkom asof Marlise se resepteboek ŉ weerspieëling van haar persoonlikheid is –warm, toeganklik en vol stories. “Volgens my is kos ŉ groot deel van herinnering – as jy iets ruik of proe, herroep dit gedagtes. As ek slaptjips en sout en asyn ruik, dink ek aan die kafee naby ons skool, waar die kinders pouse oor die muur gespring het om skyfies te koop. Die stories in my resepteboek is herinneringe wat ek neergepen het.”
Marlise het haar gunstelinggeregte vir dié boek uitgesoek. Hoewel dit moeilik was om te kies, het sy haar op ŉ emosionele vlak laat lei. “Ek het resepte gekies wat my aan mense laat dink het, wat my laat terugdink het.”
Laat die potte sing bevat maklike resepte wat almal kan baasraak. Marlise sê kosmaak is beslis nie “rocket science” nie. “Jy sal sien die foto’s lyk ook soos kos wat ŉ mens kan maak – dit lyk nie na iets wat ’n mens sweet op die bolip gee nie.”
Besoek Lapa se webwerf om Laat die potte sing te koop of gaan kyk op Sjef Snoekie se webwerf vir meer besonderhede.
[Resep] Macaroni en kaas